รัฐบาลไทย-ข่าวทำเนียบรัฐบาล-วราวุธ นำทีม ทส. แก้แล้ง เปิดจุดจ่าย “น้ำบาดาล” บริการฟรี จ.สุพรรณบุรี พร้อมเร่งเปิดให้ครบอีก 22 แห่ง ภายในพฤษภาคมนี้
วันจันทร์ที่ 13 เมษายน 2563
วราวุธ นําทีม ทส. แก้แล้ง เปิดจุดจ่าย “น้ําบาดาล” บริการฟรี จ.สุพรรณบุรี พร้อมเร่งเปิดให้ครบอีก 22 แห่ง ภายในพฤษภาคมนี้
วราวุธ นําทีม ทส. แก้แล้ง เปิดจุดจ่าย “น้ําบาดาล” บริการฟรี จ.สุพรรณบุรี พร้อมเร่งเปิดให้ครบอีก 22 แห่ง ภายในพฤษภาคมนี้
วราวุธ นําทีม ทส. แก้แล้ง เปิดจุดจ่าย “น้ําบาดาล” บริการฟรี จ.สุพรรณบุรี พร้อมเร่งเปิดให้ครบอีก 22 แห่ง ภายในพฤษภาคมนี้
วันที่ 12 เมษายน 2563 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายธเนศพล ธนบุณยวัฒน์​ เลขานุการ​รัฐมนตรี​ว่าการ​กระทรวง​ทรัพยากร​ธรรมชาติ​และ​สิ่ง​แวดล้อม​ นายจตุพร บุรุษ​พัฒน์​ปลัด​กระทรวง​ทรัพยากร​ธรรมชาติ​และ​สิ่ง​แวดล้อม​ เปิดจุดจ่ายน้ําบาดาล ให้บริการน้ําดื่มน้ําใช้ฟรีแก่ประชาชนที่สัญจรไปมาบนถนนสายหลัก 2 เส้นทางในจังหวัดสุพรรณบุรี ณ บริเวณหน้าโรงเรียนศรีประจันต์ เมธีประมุข ถนนสุพรรณบุรี-ชัยนาท และหมวดทางหลวงดอนเจดีย์ ถนนอู่ยา-ดอนเจดีย์ และเร่งดําเนินการอีก 22 แห่ง กระจายตามถนนสายหลักทั่วประเทศ คาดว่าจะแล้วเสร็จและทยอยเปิดให้บริการจนครบ 24 แห่ง ภายในเดือนพฤษภาคม 2563 นี้
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวว่า ปัจจุบันประเทศไทยกําลังประสบกับปัญหาต่างๆ ที่ส่งผลกระทบต่อประชาชนส่วนใหญ่ ไม่ว่าจะเป็นการแพร่ระบาดของเชื้อไวรัสโควิด-19 ปัญหาฝุ่นพิษ PM 2.5 ควบคู่กับปัญหาไฟป่าและหมอกควัน แต่ปัญหาภัยแล้งก็ยังเป็นอีกหนึ่งปัญหาที่กระทรวงทรัพยากรธรรมชาติและสิ่งแวดล้อมให้ความสําคัญและเร่งดําเนินการแก้ไขโดยเฉพาะกรมทรัพยากรน้ําบาดาลที่มีเจ้าหน้าที่อีกหลายชีวิตยังต้องปฏิบัติหน้าที่ตามที่ได้รับมอบหมาย และจะต้องเร่งเจาะบ่อน้ําบาดาลเพื่อแก้ไขปัญหาภัยแล้งให้แก่ประชาชนในหลายพื้นที่ทั่วประเทศ รวมทั้งสิ้น 2,029 แห่ง หรือ 2,228 บ่อ ขณะนี้ดําเนินการเจาะเสร็จสิ้นไปแล้วกว่า 1,190 บ่อ คิดเป็นร้อยละ 52 คงเหลืออีกประมาณ 1,038 บ่อ คิดเป็นร้อยละ 48 ทั้งนี้ หากดําเนินการ แล้วเสร็จทุกโครงการจะมีประชาชนได้รับประโยชน์ 298,872 ครัวเรือน พื้นที่ได้รับประโยชน์ 63,200 ไร่ และมีปริมาณน้ํารวม 206.54 ล้านลูกบาศก์เมตรต่อปี
นอกจากนี้ กระทรวงทรัพยากรธรรมชาติและสิ่งแวดล้อม ได้มอบหมายให้กรมทรัพยากรน้ําบาดาลจัดทําโครงการศึกษาสํารวจจุดจ่ายน้ําบาดาลเพื่อประชาชนตามถนนสายหลักทั่วประเทศ จํานวน 24 แห่ง เพื่อแก้ไขปัญหาการขาดแคลนน้ําอุปโภคบริโภค และเพิ่มประสิทธิภาพการเข้าถึงแหล่งน้ําของประชาชน โดยก่อสร้างเป็นจุดจ่ายน้ําบาดาลบริการน้ําดื่มน้ําใช้ฟรีแก่ประชาชน รวมถึงจัดทําเป็นจุดประชาสัมพันธ์ให้ความรู้เกี่ยวกับความเป็นมาของแหล่งน้ําบาดาลในพื้นที่ นําเสนอคุณค่าและความสําคัญของทรัพยากรน้ําบาดาลในภาพรวมที่เป็นประโยชน์ต่อประชาชน โดยวันนี้ได้เปิดจุดจ่ายน้ําบาดาลที่จังหวัดสุพรรณบุรี 2 แห่งแรก คือ บริเวณหน้าโรงเรียนศรีประจันต์ เมธีประมุข ถนนสุพรรณบุรี-ชัยนาท และหมวดทางหลวงดอนเจดีย์ ถนนอู่ยา-ดอนเจดีย์ ก็รู้สึกดีใจแทนประชาชนในพื้นที่ รวมถึงประชาชนที่สัญจรไปมาบนถนนสายหลัก 2 เส้นทางนี้ จะมีน้ําอุปโภคบริโภคใช้อย่างเพียงพอและไม่ขาดแคลนอีกต่อไป ส่วนจุดจ่ายน้ําอีก 22 แห่ง ที่กระจายตามถนนสายหลักทั่วประเทศจะแล้วเสร็จ และทยอยเปิดให้บริการจนครบ 24 แห่ง ภายในเดือนพฤษภาคม 2563 นี้
สําหรับโครงการศึกษาสํารวจจุดจ่ายน้ําบาดาลเพื่อประชาชนตามถนนสายหลักทั่วประเทศ ได้รับงบประมาณสนับสนุนจากกองทุนพัฒนาน้ําบาดาล และอยู่ในความรับผิดชอบของสํานักทรัพยากรน้ําบาดาลเขต 1-12 ได้แก่ ลําปางและอุบลราชธานี เขตละ 1 แห่ง สระบุรี ขอนแก่น นครราชสีมา ตรัง กําแพงเพชร ราชบุรี ระยอง อุดรธานี และสงขลา เขตละ 2 แห่ง และเขตสุพรรณบุรี จํานวน 4 แห่ง โดยรูปแบบของโครงการฯ ประกอบด้วย บ่อน้ําบาดาล จํานวน 2 บ่อ แบ่งเป็นบ่อผลิต พร้อมติดตั้งเครื่องสูบน้ําไฟฟ้า จํานวน 1 บ่อ และมีบ่อสังเกตการณ์อีก 1 บ่อ บ่อผลิตจะสูบน้ําด้วยระบบพลังงานแสงอาทิตย์ มีหอถังเก็บน้ําความสูง 12 เมตร ความจุ 65 ลูกบาศก์เมตร พร้อมระบบปรับปรุงคุณภาพน้ําบาดาลด้วยวิธี Reverse Osmosis - RO หรือ Water Softener และมีจุดจ่ายน้ําบาดาลให้บริการฟรี โดยประชาชนสามารถนําภาชนะมารับน้ําบาดาลเพื่อนํากลับไปอุปโภคบริโภคได้ ซึ่งจะเป็นการช่วยเหลือประชาชนแบ่งเบาค่าใช้จ่ายได้อีกทางหนึ่ง